**HJEMMEVÆRNETS WHISTLEBLOWERORDNINGS**

**ÅRSRAPPORT 2022**

**GENERELT**

Hjemmeværnets Whistleblowerordning giver ansatte, tidligere ansatte, kommende ansatte, praktikanter, frivillige og ansatte hos leverandører og underleverandører m.fl. mulighed for at indberette overtrædelser af EU-retten, alvorlige lovovertrædelser eller øvrige alvorlige forhold.

Hjemmeværnets Whistleblowerordning behandler anmeldte forhold, der har fundet sted, eller som formodes vil finde sted inden for Hjemmeværnets myndighedsområde.

Hjemmeværnets Whistleblowerordning har i 2022 modtaget i alt 12 indberetninger, der fordeler sig således:

|  |  |  |  |
| --- | --- | --- | --- |
|  | | | |
| **Overordnede temaer** | **Antal** | **Anmeldelse Politi/FAUK** | **Afsluttet** |
| Overtrædelse af EU retten |  |  |  |
| Strafbare forhold | 2 | 1 | 1 |
| Overtrædelse af andre love |  |  |  |
| Tilsidesættelse af forvaltnings-retslige principper | 4 |  | 3 |
| Seksuel chikane |  |  |  |
| Anden chikane | 3 |  | 3 |
| Andet | 1 |  | 1 |
| Videreformidlet |  | n/a | |
| Afvist | 2 |
| **I alt** | **12** | **1** | **7** |

**Supplerende vedrørende de enkelte kategorier:**

Overtrædelse af EU retten

Dette omfatter indberetninger, som vedrører overtrædelser af EU-retten, og som er omfattet af anvendelsesområdet for Europa-Parlamentets og Rådets direktiv om beskyttelse af personer, der indberetter overtrædelser af EU-retten.

Strafbare forhold

Dette omfatter indberetninger om både overtrædelse af den civile straffelov eller den militære straffelov.

Overtrædelse af andre love

Dette omfatter indberetninger om overtrædelse af love og regler der er udstedt i medfør af love (fx. cirkulærer), og som ikke er omfattet af den civile straffelov eller den militær straffelov.

Tilsidesættelse af forvaltningsretlige principper

Dette omfatter indberetninger om overtrædelse af Hjemmeværnets interne bestemmelser, direktiver, politikker, vejledninger mv.

Seksuel chikane

Dette omfatter indberetninger om krænkende handlinger af seksuel karakter og alle former for uønsket seksuel opmærksomhed.

Anden chikane

Dette omfatter indberetninger om mobning, anden nedværdigende adfærd og anden påvirkning af det psykiske arbejdsmiljø.

Andet

Dette omfatter indberetninger som falder uden for de føromtalte temaer.

Whistleblower henvist til at henvende sig til rette whistleblowerordning

Dette omfatter indberetninger, som er indgivet til den forkerte whistleblowerordning. Anmelderen er blevet vejledt om rette whistleblowerordning, samt oplyst om kontaktmuligheder til denne.

Afvist

Dette omfatter indberetninger, som enten falder uden for whistleblowerloven eller som ikke vedrører Hjemmeværnets område.